Document ID: /roh_data/filtered/fineweb-2-filterrobots_roh.jsonl.gz/8442

Quai è la bilantscha da l'uniun dals purs pitschens. A la muria da bains purils stettian paradoxamain ina gronda dumonda suenter manaschis purils visavi.
Actualmain sajan bun 60 purs a la tscherga d'in bain en il pool dal post da consultaziun dals purs pitschens. Da l'autra vart dettia mo 10 purs che veglian vender u dar a fittanza lur manaschi ordaifer la famiglia. Cunzunt aspects finanzials e giuridics engravieschien ina surdada dal manaschi ordaifer la famiglia. Plinavant veglian purs che dettian si lur manaschi per motivs da vegliadetgna, savens er star vinavant en lur chasas, uschia ch'i saja grev da surpigliar il manaschi.
Il post da consultaziun dals purs pitschens vul perquai lantschar a partir da l'emna proxima ina campagna da sensiblisaziun.
RR novitads 14:00